Ingerimaa kubermang

²

pisi|Rootsi impeeriumi Läänemere-äärsed dominioonid 17. sajandil

Ingerimaa kubermang (rootsi Ingermanland) oli haldusterritoorium (ca 15 000 km²) Rootsi kuningriigi Läänemereprovintside ja Vene tsaaririigi koosseisus.

Ingerimaa kubermang piirnes läänesuunal Eestimaa hertsogkonna / Eestimaa kubermangu Virumaaga, kirdesuunal Rootsi kuningriigi põhiterritooriumi Soomemaa  ja Käkisalmi lääni piirkonnaga ning idasuunal Moskva tsaaririigi Novgorodi aladega.

Ingerimaa aadli ja linnade, Käkisalmi lääni esindajad osalesid Rootsi riigi seisuste esindusel,Heikki Pihlajamäki, Conquest and the Law in Swedish Livonia (ca. 1630–1710), The Northern World. North Europe and the Baltic c. 400–1700 ad. Peoples, Economics and Cultures lk 102 Rootsi riigipäeval, kus Eesti-, Liivi-, Saaremaa esindust ei olnud. Rootsi kroonile alluvate maa-alade ehk dominioonide erilise staatuse aluseks oli 1634. aasta Rootsi valitsemiskorralduse § 46, mille kohaselt "Mitte keegi, kes ei ela Rootsi ja Soome eraldatud ja vanades piirides, ei oma sõnaõigust Riksdagil või teistel kohtumistel...", mille alusel varem Rootsi kuningriigi poolt vallutatud Soome Suurvürstiriik oli Rootsi kuningriigi osa, erinevalt 16.–17. sajandil liidetud maa-aladest.

1710. aastal, pärast ala vallutamist Moskoovia poolt Põhjasõjas, nimetati Venemaa Ingerimaa kubermang ümber Peterburi kubermanguks.

 Rootsi Ingerimaa kubermang 

Ingerimaa (Vadja viiendik) ja Käkisalmi lään läks Rootsi valdusse 1617 Ingeri sõja lõpetanud Stolbovo rahulepingu alusel. Stolbovo rahulepinguga sai Venemaa Rootsilt tagasi Novgorodi, Staraja Russa, Porhovi, Gdovi ja teisi alasid, kuid pidi loovutama Rootsile Ingerimaa koos Ivangorodi kindlusega (Jaanilinna), Jaama, Koporje, Nöteborgi (Schlüsselburgi kindluse) ja Laadogast läänes oleva Laadoga-Karjalaga Käkisalmi lääni, mille tõttu kaotasid venelased täielikult ühenduse Soome lahele ja Läänemerele.

Rootsi Ingeri alad moodustati Ingerimaa kubermanguks ja seda hakkas juhtima Narva asehaldur, kes määrati Ingerimaa kuberneriks. Kuberner resideeris Narva linnuses.

Kubermang hõlmas Ivangorodi, Jama, Koporje ja Nöteborgi lossiläänid. (vaadatud 06.12.2016) Ingerimaa kubermangus olid ka (Narva asehaldur, Ivangorodi asehaldur, Jama asehaldur, Koporje asehaldur ja Nöteborgi asehaldur.

Rootsi jaoks oli Ingerimaal strateegiline tähtsus. See oli puhvertsoon, mis pidi ära hoidma Venemaa rünnakud Karjala kannasele ja praeguse Soome alale. Samuti pidi Venemaa väliskaubandus käima Rootsi territooriumi kaudu. Ingerimaa oli ka koht, kuhu Rootsi oma alamaid asumisele saatis. 1617 aasta Stolbovos rahulepingu kohaselt langesid Rootsi võimu alla Ingerimaal kindlused Ivangorod, Jam, Koporje, Nöteborg ja Kexholm ning nende kindluste juures asunud kaupmeesteasulad, mida Gustav II Adolf lootis rakendada Vene transiitkaubanduse vahendamise teenistusse. Aga et Stolbovo rahulepingus leidus punkt, millega vene aadlike ja bojaaride lapsed ning mungad ja kodanikud võisid Ingerimaalt Venemaale ümber asuda, lahkus suur osa õigeusklikust vene kaupmeeskonnast. Jam, Koporje ja Nöteborg degradeerusid 1617. aastal lokaalseteks kaubakohtadeks.Enn Küng, Nyen (Nevanlinna) transiitkaubanduse keskusena Neeva jõe suudmealal 1632–1703, Tuna 2/2003, lk 12 Ivangorodile andis Rootsi keskvõim linnale terve rea erisoodustusi kuni Rootsi (rootsi stadslagen) linnaõigusteni välja.

1617. aastal rentis kuningas Koporje kindluse koos lääniga võlgade katteks Bogislaus von Rosenile, kellest sai ühtlasi ka selle piirkonna valitseja (Amtmann). Lisaks rendi tasumisele tuli Rosenil muuhulgas Koporje kindluses ülal pidada ja relvadega varustada sajamehelist garnisoni. Bogislaus von Rosen oli Kaprio ja Jaama asehaldur aastatel 1620–1636. 1620. aastal pikendati tema rendilepingut piirkonnale ja von Rosen sai rendile ka Jaama ja Jaanilinna läänid ning ta nimetati Kaprio ja Jaama läänide asehalduriks.

Maa oli aastakümneid kestnud lahingute, küüditamiste ja näljahädade tõttu tühjenenud. Rootsi võimude toel sai teoks luteriusuliste soomlaste kolonisatsioon tühjadele aladele. Koos vabatahtlike soomlastest ümberasujatega Soomest Savost (nn savakod), ja Karjala kannaselt, eriti Äyräpää kihelkonnast (nn äyrämöised) sai hoo sisse ka luteriusu laiem levik piirkonnas. Uutest ümberasujatest kujunes ingerisoomlaste aluspõhi. Äyrämöised asustasid Kesk-Ingeri põhja- ja kaguosas ning Põhja-Ingeri lääneosa, arvukuselt suuremaks kujunenud savakod aga peamiselt Kesk-Ingeri lõunaosa, Ida-Ingeri ning Põhja-Ingeri ida- ja lõunaosa.

Algul oli kuningas Gustav II Adolf tahtnud muuta Ingeri saksa alaks, pakkudes sakslastest talupoegadele soodsaid tingimusi, kuid sellest ei tulnud midagi välja. Sakslastest elanikkond paiknes põhiliselt linnades: Narvas, Nyenis, Kaporjes ja Viiburis. 1649. aastal ehitati Nyenis eraldi kirik saksa kogudusele. Ka kohalikule õigeusulisele talurahvale püüti luterlust peale suruda, kuid seegi ei õnnestunud, kuigi usuvahetajatele lubati maksukergendusi ja muid eesõigusi.

Riik vabastas uusasukad sõjaväekohustusest ja luteriusuliste osa elanikkonnast kasvas: 1656 moodustasid soomlased Ingeri rahvastikust 41,1%, 1671. aastal 56,9% ja 1695. aastal juba 73,8%.Ingerimaa elanikkonna koostise kujunemine, Postimees (1886-1944), nr. 65, 19 märts 1943 Aastal 1664 oli elanike arv 15 000; Rootsi aja lõpus elas Ingerimaal soomlasi 70 000.

1630. aastail algatas Rootsi kuningas Ingerimaa soodsa asukoha tõttu piirkonnas majanduse elavdamise programmi, Saksamaalt – Mecklenburgist kutsuti 1622. aasta 16. oktoobri manifestiga luterlastest koloniste, maid läänistati ka liivimaalastele, 1632. aasta 17. juunil langetas Gustav II Adolf otsuse, et Neeva jõe äärde ja mujale sobivatesse kohtadesse Karjalas ja Ingerimaal tuleb rajada linnad (Nyen jt), anda neile linnaõigused ja privileegid. Läheduse tõttu Venemaale osutas Nyen suurt konkurentsi senistele kaubalinnadele: Tallinnale, Narvale ja Viiburile. Esimesed oma linnaprivileegid sai Nyen siiski alles 20. septembril 1642 ning Nyen tõusid ka tähtsaimaks Ingerimaa linnaks – provintsi pealinnaks. 1642. aastal lahutati Liivi- ja Ingerimaa kindralkubermang ning moodustati kaks eraldi kindralkubermangu. Ingerimaa esimeseks kindralkuberneriks määrati Erik Karlsson Gyllenstierna. 1651. aastal viidi piirkonna keskus ja kindralkuberneri residents senisest keskusest Nyenist üle Narva.
 Ingerimaa rüütelkond 
Ingerimaa läänistati Ingerimaa rüütelkonna aadlikele, sõjaväelastele ja riigiametnikele (mh Uppsala Ülikooli kantsler Johan Skytte, Riia kuberner Svante Banér, Erik Andersson Trana, Rootsi riigimarssal Carl Carlsson Gyllenhielm, riigidrots Gabriel Gustafsson Oxenstierna jt.), kes tõid kaasa luterlastest teenreid ja töömehi. Maad harima hakkasid aga soomlased. Ingerimaal kujunes välja pärast Liivi sõda, Stolbovo rahu alusel Rootsi kuningriigi koosseisu liidetud Ingerimaal 16.–17. sajandi vahetusel Ingerimaa rüütelkond. Ingerimaal ei olnud Rootsi võimu eelsel perioodil oma (ingerlastest) aadelkonda ning moodustasid venelastest mõisnikud (bojaarid, rootsipäraselt baijorer), kellest paljud aga Rootsi-Vene sõdade perioodil lahkusid või astusid Rootsi kuninga teenistusse (Aminoffide jt suguvõsad) ning aadeldati ja  introdutseeriti järgnevalt ka Rootsi rüütelkonda ja Ingerimaale ümberasunud Rootsi ja baltisaksa aadlikud, kes said Rootsi riigilt donatsioonidena maavaldusi. Rüütelkond lakkas eksisteerimast koos Ingerimaa kubermangu kadumisega 1703. aastal

 Ingeri luterlik kirik 

Rootsi kuningriigi põhiterritooriumi Soomemaa Viiburi ja Savonlinna lääni Viiburi piiskopkonna aladelt tegutses luteriusu leviku soodustamisega Viiburi piiskop. Rootsi riik asutas ka Rootsi riigikiriku, luteriusu kogudusi ja kirikuid Ingeris (vt Ingerimaa kihelkonnad). 1611. aastal asutati Ingeri Kiriku esimene kogudus, Lempaalas. Kogudused allutati Viiburi piiskopkonda. Rootsi riigikiriku superintendent Hermann Samsoni eestvõttel loodi Liivimaa kindralkubermangus1629. aastal moodustati Liivi-, Ingerimaa ja Käkisalmi läänist Liivimaa kindralkubermang 1636. aastal kuus praostkonda: Eesti aladel Narva praostkond, Pärnu praostkond ja Tartu praostkond ning kolm praostkonda Põhja-Läti aladel: Riia, Koknese ja Cēsises. Narva praostkonda kuulusidBeiträge zur Geschichte der Kirchen und Prediger in Livland (1843), seite 11  Virumaa ja Ingerimaa kubermangu Narva, Ivangorodi lään, Jama lään, Koporje lään, Nöteborgi lään. 1641 moodustati Ingerimaal oma Narva ja Ingerimaa piiskopkond keskusega Narvas ja 1641. aastast oli Rootsi Ingerimaa kubermangu kirikuelu keskus Narva, kus resideeris Narva, Ingeri ja Alutaguse alade Narva ja Ingerimaa superintendent, esimene superintendent oli Heinrich Stahl. Narvas asus ka Ristija Johannese kirik ehk Narva Rootsi toomkirik. 1663. aastast oli piiskopkond Viiburi piiskopi järelevalve all.Matthias Akiander. Bidrag till kännedom om Evangelisk-lutherska församlingarne i Ingermanlands stift, Helsingfors, J. C. Frenckell & Son, 1865, lk. 62
pisi|Soome, Karjala ja Ingerimaa, 1680
1686. aastal vastu võetud Rootsi kirikuseaduse kehtestamisega moodustati lisaks neli uut superintendentkonda: Liivimaa, Riia, Saaremaa ja Ingerimaa superintendentkond; seadus jõustus Eesti-, Liivi- ja Saaremaal koos kohalike muudatustega lõplikult 1690. aastate algupoolel. Ingerimaa kirikuringkonda kuulusid ka Narva linnakonsistoorium ja Narva linnakogudused ning kõik Narva vaimulikud, Narva konsistooriumi ringkonna ala vähenes hiljem, kui alates 1721, kui pärast Põhjasõda Ingerì ühendati Peterburi kubermanguga, Narva linna alale.

Ingerimaal oli mitu riigimõisat Academia Gustaviana ülalpidamiseks.

 Ingerimaa kubermang 
pisi|Narva linna, Narva lääni ja Ingerimaa kubermangu alad, 1699
Ingerimaa kubernerid:
 1617–1620 Carl Carlsson Gyllenhielm, Ingerimaa kuberner (generalståthållare i NarvaSkeppshövidsmän vid örlogsflottan under 1500-talet. "GYLLENHIELM, CARL CARLSSON, f. 4.3 1574, generalståthållare i Narva 5.4-14.4 1620. BIOGRAFISKA ANTECKNINGAR AV Hjalmar Börjeson och Georg Hafström, UPPSALA 1949 ALMQVIST & WIKSELLS BOKTRYCKERI AB, lk 35 Lars Hammarsköld: Svenska vitterheten, 1833, Karl Karlsson Gyllenhielm, lk. 71)
 1620–1622 Henrik Klasson Fleming, Ingerimaa kuberner
 1622–1626 Anders Eriksson Hästehufvud, Ingerimaa kuberner, Narva, Jaanilinna, Jaama, Koporje, Nöteborgi läänide kindralasehaldurAugust Wilhelm Hupel: Historisch-chronologisch-biographische Nachrichten von den liefländischen Generalgouverneuren, Gouverneuren und Statthaltern des Schlosses zu Riga zur königl. schwedischen Regierungszeit. / "Nordische Miscellaneen" St. 18–19, Riga: Hartknoch 1789, lk. 501–503
 1626–1629 Nils Assersson Mannersköld, Ingerimaa kubernerLiisi Taimre, Rootsi-Vene suhetest Ingerimaa kuberneri ja Vene vojevoodide kirjavahetuses 1630. aastatel, Tuna 1/2012, lk 7 ja Narva, Ivangorodi, Jama, Koporje asehaldur
 1625– Erik Andersson Trana, sõjakomissar
 1629 Heinrich Matthias von Thurn, Ingerimaa kuberner

 Ingerimaa läänid 
17. sajandil oli Ingerimaa kindralkubermang jaotatud neljaks lääniks: Ivangorodi lään, Jama lään, Koporje lään ja Nöteborgi lään (Nyeni lään).
pisi|Ingerimaa kihelkonnad 20. sajandi alguses

 Liivimaa kindralkubermangus 
1629. aastal liideti Ingerimaa koos Narva linnaga Rootsi Läänemereprovintside Liivimaa kindralkubermanguga keskusega Tartus. Liivimaa kindralkubermangus jäid kolm Ingerimaa asehalduskonda (Narva, Nötteborg, Käkisalmi) eesotsas asehalduritega.

1632. aastal otsustas Gustav II Adolf rajada Neeva jõe äärde ja teistesse sobivatesse kohtadesse Karjalas ja Ingerimaal linnad, andes neile 6 aastaks maksuvabastuse. Kuninga surma tõttu jäi see otsus täitmata, kuid kuninganna Kristiina eestkostevalitsus kinnitas 28. septembril 1638 soovi võtta linna rajamine uuesti käsile. Alalise linnaõiguse sai Nyen 20. septembril 1642. Kuni 1651. aastani (üleviimiseni Narva) oli Nyen Rootsi Ingerimaa kubermangu pealinn.

Ingerimaa ja Liivimaa kindralkubernerid:
 1629–1634 Johan Skytte, Ingerimaa ja Liivimaa kindralkuberner
 1634–1643 Bengt Bengtsson Oxenstierna, Ingerimaa ja Liivimaa kindralkuberner

 Ingerimaa kindralkubermang 
1642. aastal moodustati Ingerimaa kindralkubermang koos Käkisalmi lääniga. Kubermangu keskuseks sai Nyen, ent 1651 taas Narva.

Kindralkubermang hõlmas Narva lääni (rootsi Narva län), Ivangorodi lääni (Ivangorods län), Jama lääni (Jama län), Koporje lääni (Koporje län) ja Nöteborgi lääni (Nöteborgs län).

 Vene-Rootsi sõda (1656–1658) 

1656. aasta alanud Rootsi-Vene sõjas hõivasid Moskva tsaaririigi väed 1656. aasta alguses Vasknarva ning ründasid ka Narva linnust ja Jamburgi.pisi|Ingerimaa ja Soome kindlustused 1657 Ingerimaa kindralkubermangu ja Käkisalmi lääni kaitset juhendas 1654–1657 kindralkuberner Gustaf Evertsson Horn. 1656. aasta suvel ründasid edelasuunast laevastiku toel dessandiga Pähkinälinna ja põhja pool Laadogat. Põhjapoolne väesalk Aunuse vojevoodi Pjotr Puškini (Пётр Пушкин) ja Novgorodist sõjakäigule saadetud vojevood Jenaklõtš Tšelištšev (Енаклыч Челищев) vallutasid Sortavala ja asusid Koporjet piirama. Edelapoolne väesalk Pjotr Potjomkini (Пётр Потёмкин) juhtimisel suundus Pähkinälinna ja Nyenit piirama, Nyeni garnison aga taganes ja loovutas Nyeni kindluse ning väesalk pöördus tagasi Pähkinälinna piiramisele.
pisi|Johannes Blaeu, Geographia Blaviana (1659)
pisi|Põhjasõja sõjategevus Ingerimaal, Karjalas ja Käkisalmi läänis, 1700–1704
pisi|Põhjasõja sõjategevus Ingerimaal, 1708
pisi|Delisle Guillaume 1706. aasta kaart
pisi|Atlas Curieux 1710, Gabriel Bodenehr (1664-1758
1657. aasta alguses põletasid Moskva tsaaririigi väed maha Narva linna alevid. 1657. aasta augustis ajas Magnus Gabriel de la Gardie Moskva tsaaririigi väed Pärnu all põgenema ja tungis Pihkva piirkonda ning vallutas Petseri kloostri. Septembris aga kaotas ta lahingu Oudova all vojevood vürst Ivan Hovanski vägedele ja taandus Tallinna.
13. märtsil 1658 ületasid Moskva tsaaririigi väed, tolleaegse piiri ja ründasid Rootsi vägede eelposte algselt Joala küla juures ja seejärel piirasid 17.–20. märtsini Narva linna.

1658. aasta lõpus sõlmitud Rootsi ja Moskva tsaaririigi vahel Narva lähedal Vallisaare mõisas Vallisaare vaherahuga, lepiti kokku kolmeaastases vaherahus. Vaherahu sõlmimise järel Moskva tsaaririigiga, jätkus aga Rootsi sõjategevus Liivimaa aladel, Teises Põhjasõjas Rzeczpospolitaga. Vallisaare vaherahulepinguga jäid Moskva tsaaririigi valdusse sõja käigus vallutatud alad ja linnad-kindlused: Koknese, Tartu, Alūksne, Vasknarva, Jama, Rēzekne, Daugavpils. 1661. aastal sõlmitud Kärde rahu tühistas Vallisaare vaherahu ja taastas selle eelse Stolbovo rahuga määratletud piiri Rootsi kuningriigi ja Moskva suurvürstiriigi vahel.

Ingerimaa kubernerid:
 1681–1682 Martin Schultz von Ascheraden, Ingerimaa kuberner
 1682–1683 Hans von Fersen, Ingerimaa kuberner
 1683–1687 Göran von Sperling, Ingerimaa, Karjala ja Käkisalmi lääni kindralkuberner

 Ingerimaa kindralkubermang 
Ingerimaa kindralkubernerid:
 1687–1691 Göran von Sperling, Ingerimaa kindralkuberner
 1691–1698 Otto Wilhelm von Fersen, Ingerimaa kindralkuberner
 1698–1703 Otto Wellingk,Skrivelser från generalguvernörer. Livonica II, sok.riksarkivet.se Ingerimaa kindralkuberner.

Kindralkubermang lõpetas eksisteerimise Põhjasõja ajal 1703–1704, mil need alad liideti Venemaaga.

 Venemaa Ingerimaa kubermang 
Rootsi ja Venemaa vahel Läänemerd ümbritsevate maa-alade pärast peetud Põhjasõja käigus vallutas Moskva tsaaririik pärast algset ebaedu 1704. aastaks Neeva suudme piirkonna ning vallutatud piirkonna haldamiseks moodustati 1706. aastal Ingerimaa kubermang (Ингерманландская губерня).
pisi|Uusikaupunki rahulepinguga sätestatud Rootsi ja Venemaa keisririigi piirialad Karjalas ja Ingerimaal
Venemaa kubermangu koosseisu liideti 1708. aastal Pihkva maakond, 1703. aastal asutatud Peterburi linna ümbruse maad, Schlüsselburg ning Jamburg, Koporje, Narva maakond, Tartu maakond, Aunuse kaid, maad Onega jõe ääres (Kargopolje maakond) ja Novgorodi, Tveri linna ümbritsevad maad ning Arhangelski piirkonna lõunaosa, Volgogradi ja Jaroslavli linna ümbruse lääneosa.

Kubermangukeskus oli kuni 1710. aastani Schlüsselburg ja pärast seda juba Peterburi. 1710. aastal nimetati ka Ingerimaa kubermang ümber Peterburi kubermanguks.

 Venemaa Ingerimaa valitsemine 
 1712– Fjodor Apraksin, Eestimaa, Ingerimaa ja Karjala valitseja Peterburi kubermangus,
 1719–1728, Aleksandr Menšikov, Peterburi kubermang, Eestimaa (Narva maakonna ja Tallinna kubermangu), Riia kubermangu ja Ingerimaa kindralkuberner
 1728–1734, Burchard Christoph von Münnich, Ingerimaa, Soome ja Karjala kindralkuberner Peterburi kubermangus

 Vaata ka 
 Ingerimaa

 Viited 

 Kirjandus 
 Carl Ohlander, Ingermanlands Historia Och Forvaltning: I. 1617-1645, H. Wretmans tryckeri, 1898
Johan Axel Almquist, Den civila lokalförvaltningen i Sverige 1523–1630, STOCKHOLM 1922, Ingermanland s. 660-688
Kasper Kepsu, Den besvärliga provinsen. Reduktion, skattearrendering och bondeoroligheter i det svenska Ingermanland under slutet av 1600-talet, Bidrag till kännedom av Finlands natur och folk 193, Helsingfors 2014

 Välislingid 
Käkisalmen läänin ja Inkerin tilejä, Asiakirjat 1634-1708. 1634-1708 Inkerin lääni, Käkisalmen lääni, Liivinmaa, Kuurinmaa, Narva, Viro: maakirjat, henkikirjat, tositekirjat, militia, Digihakemisto, fi

Kategooria:Liivimaa kindralkubermang